|  |
| --- |
| **Kråke** |
| KråkeKråke |
|
| **Utbreiing** |
| Utbreiinga av kråke Utbreiinga av kråke |
|
| **Systematikk** |
| **Rike:** | Dyr Animalia |
| **Rekkje:** | Ryggstrengdyr Chordata |
| **Underrekkje:** | Virveldyr Vertebrata |
| **Klasse:** | Fuglar Aves |
| **Orden:** | Sporvefuglar Passeriformes |
| **Familie:** | Kråkefamilien Corvidae |
| **Slekt:** | *Corvus* |
| **Art:** | **Kråke** *C. cornix* |
|
| **Vitskapleg namn** |
| ***Corvus cornix***Linnaeus, 1758 |

**Kråke** (*Corvus cornix*) er ein grå og svart fugl i kråkefamilien. Ho har tilhald i Noreg heile året, men ein finn henne sjeldan over tregrensa.

Skildring
---------

Kråke ved toppen av Løvstakken i Bergen. Foto: Frode H. Korneliussen

Ungfuglar.
Kråka er om lag 50 cm. Ho er typisk grå og svart i karakteristisk mønster. Kråka er ein god del mindre enn ramnen og i motsetning til ramnen har kråka tverrskoren stjert. Når kråka er i flukt, har ho rolege vengeslag og er sjeldan i seglflukt. Kråkelyden er eit håst «kraa». Fuglen har ein varierande klang og styrke i røysta si.

Levevis
-------

Kråka er ein standfugl, men kan òg trekkja. Ho finst over heile Noreg. Mange av kråkene overvintrar langs kysten fordi det er lettare å finne mat der. Mange kråker trekkjer i oktober til Danmark, Tyskland, Nederland, Belgia, og Storbritannia. Dei vender attende i mars-april.

Mange har sett kråka på søppelplassar, men du finn henne i alle landskapstypar, oftast i kulturmark. Ho finst på fjellet opp til 1000 meter over havet. Etter Norsk Ringmerking-Atlas kan kråka bli over 16 år og 3 månader

### Mat

Kråka et det meste ho kjem over. Ho et insekt, muslingar, frosk, smågnagarar, fuglar, fugleegg, åtsel, bær, korn og liknande. 

### Hekking

Kråka har same make heile livet. Paret byggjer reiret sitt saman. Reiret byggjer dei i tre, buskar eller i ein fjellvegg, og dei held gjerne til på den same staden heile livet. Dei byggjer reiret av kvistar, jord og leire. Til å fòra reiret bruker dei fjør, dun, hår, tøystumpar, papirbitar eller liknande. Av og til blir reira brukte om igjen. Viss ein framand fugl legg egg i kråka sitt reir, behandlar kråka det som sitt eige i staden for å eta det.

Kråka legg 3–6 egg i april–juni. Hoa ruger på egga i 18–20 døgn. Egga er som oftast blågrøne med tettstilte grå og brune flekkar. Dei blir klekte etter om lag 31 døgn. Når fugleungane er klekte, hjelper både hoa og hannen med å mate dei. Dei blir som oftast mata med oppgulp.

Bakgrunnsstoff
--------------

* (no) *kråke* hos ArtsdatabankenRedigere på wikidata
* (en) *kråke* – oversikt og omtale av artane i WORMS-databasenRedigere på wikidata
* (en) *kråke* i Global Biodiversity Information FacilityRedigere på wikidata
* (en) *kråke* hos Fauna EuropaeaRedigere på wikidata
* (en) *kråke* hos ITISRedigere på wikidata
* (en) *kråke* hos NCBIRedigere på wikidata
* (en) *Kategori:Corvus cornix* – bilete, video eller lyd på Wikimedia CommonsRedigere på wikidata
* (en) *Corvus cornix* – galleri av bilete, video eller lyd på Wikimedia CommonsRedigere på wikidata
* *Corvus cornix* – detaljert informasjon på WikispeciesRedigere på wikidata


|  |  |
| --- | --- |
| Autoritetsdata | 
* Store norske leksikon
* BBC Things
* ITIS
* FaunEur

 |